לורה דרן

לורה אליזבת' דרן (באנגלית: Laura Elizabeth Dern; נולדה ב-10 בפברואר 1967) היא שחקנית קולנוע אמריקאית. זכתה בחמישה פרסי גלובוס הזהב, בפרס אמי ובפרס אוסקר, הייתה מועמדת לארבעה פרסי אמי לשלושה פרסי אוסקר לשחקנית המשנה הטובה ביותר, בשנת 1991 על תפקידה בסרט "שושנת פרא", בשנת 2014 על תפקידה בסרט "הולכת רחוק", ובשנת 2020 על תפקידה בסרט "סיפור נישואים" שעליו זכתה באוסקר לראשונה.

ביוגרפיה
לורה אליזבת' דרן נולדה ב-10 בפברואר 1967 בלוס אנג'לס, קליפורניה.בתם של שחקני הקולנוע דיאן לאד וברוס דרן, ונינתו של מושל יוטה לשעבר ומזכיר המלחמה לשעבר, ג'ורג' דרן. לורה נולדה בזמן שהוריה צילמו את הסרט "אופנועי הפרא".

המשורר, הסופר והספרן ארצ'יבלד מקליש היה דודה הרב-רבא. לאחר שהוריה התגרשו כשהייתה בת שנתיים, דרן גודלה במידה רבה על ידי אמה וסבתה מצד אמה, מרי, שהיא ממוצא נורווגי, מאוסלו. הסנדקית שלה הייתה השחקנית שלי וינטרס. היא פיתחה עקמת כילדה.

דרן נרשמה מאוחר יותר לאוניברסיטת קליפורניה בלוס אנג'לס במטרה ללמוד פסיכולוגיה ועיתונאות כאחד, אך פרשה יומיים לאחר תחילת הרבעון כדי לצלם את "קטיפה כחולה".

 קריירה 
ההופעה הקולנועית הראשונה שלה בגיל שש הייתה הופעה כניצבת בסרט "ברק לבן" (1973), סרט בו כיכבה אמה.

סרט הביכורים הרשמי שלה היה הופעה לצד אמה בסרט "אליס לא גרה כאן יותר" (1974).

בשנת 1982, דרן, בגיל 15 בלבד, זכתה בתואר מיס גלובוס הזהב. באותה שנה, היא גילמה חברת להקת רוק מרדנית בסרט הקאלט " Ladies And Gentlemen, The Fabulous Stains". לאחר שעזבה את ביתה בגיל 17, דרן הפכה לשותפה לדירה עם מריאן ויליאמסון המבוגרת ממנה ב-15 שנים.

לאחר מספר תפקידים קטנים קיבלה דרן את הצעתו של פיטר בוגדנוביץ' לשחק בדרמה הביוגרפית "מסכה". בסרט גילמה דרן תפקיד שולי של נערה עיוורת בשם דיאנה אשר רואה את יופיו הפנימי ואת טוב ליבו של הנער הצעיר רוי "רוקי" דניס שנולד מעוות בשל מחלה נדירה.

הבמאי דייוויד לינץ' ליהק אותה לשניים מסרטיו, "קטיפה כחולה" בו שיחקה את דמותה של סנדי ויליאמס, בתו של בלש המשטרה בתחילת הסרט, והמותחן הדרמטי "לב פראי" שבו הופיעה דרן לצד אמה דיאן לאד וגילמה את דמותה של לולה, צעירה הנמצאת במרכזו של סיפור אהבה בלתי רגיל עם סיילור ריפלי (ניקולס קייג'). סיפור האהבה בין השניים לא מוצא חן בעיני אמה, מריאטה, השוכרת רוצח שכיר (וילם דפו) על מנת לחסל את אהובה של בתה.

בשנת 1991 עשו דרן ואמה דיאן לאד היסטוריה כשהיו שתיהן מועמדות לפרס האוסקר על תפקידן בסרט "שושנת פרא" והפכו לאם ובת הראשונות המועמדות לפרס בקטגוריות שונות. דרן הייתה מועמדת לפרס בקטגוריית פרס אוסקר לשחקנית הטובה ביותר ולפרס גלובוס הזהב על תפקידה בתור רוז, בחורה משוחררת מינית בזמנים השמרניים של "שנות ה-30" שנשכרת לעבוד כמשרתת בבית משפחת הילייר. במהלך שהייתה בבית מתחילה רוז עם אבי המשפחה.

דרן קיבלה את פרס גלובוס הזהב על תפקידה בסדרת הדרמה "Afterburn".

ב-1993 שיחקה דרן בתפקיד ראשי במותחן ההרפתקאות שובר הקופות של סטיבן ספילברג "פארק היורה". בסרט מופיעה דרן כד"ר אלי סאטלר, פליאובוטניקאית ומדענית הרפתקנית הנשכרת על ידי ג'ון האמונד, היזם של הפארק כדי שהיא ועוד מספר מומחים בתחום יבדקו את בטיחות במתקני הפארק לקראת פתיחתו לקהל הרחב.

באותה שנה הופיעה דרן בדרמה של קלינט איסטווד "עולם מושלם" וגילמה את הקרימינולוגית סאלי גרבר המתחקה אחר עקבותיו של הפושע הנמלט רוברט "בוטש" היינס (קווין קוסטנר).

ב-1999 שיחקה דרן בדרמה הביוגרפית "שמי אוקטובר" המבוססת על חייו של משגר הטילים הומר היקאם.

ב-2001 הופיעה דרן בפארק היורה 3, בו חזרה לגלם את ד"ר אלי סאטלר (שלאחר הנישואין הפכה לאלי דגלר) שנפרדה מד"ר גרנט, ואף התחתנה וילדה, אך עדיין שומרת על ידידות איתו.
סרט נוסף בו שיחקה דרן באותה שנה היה בדרמה "קוראים לי סם" בו הופיעה בתור רנדי קרפנטר, המאמצת את לוסי (דקוטה פנינג), בת לאב חד הורי מוגבל בשכלו בשם סאם (שון פן).

ב-2006 לאחר 16 שנה חזרה דרן לעבוד עם הבמאי דייוויד לינץ' וכיכבה בתפקיד ראשי במותחן הפסיכולוגי "אינלנד אמפייר".
ב-2009 זכתה דרן בפרס גלובוס הזהב השני שלה על תפקידה הביוגרפי בסרט "Recount" בתור קתרין האריס, פוליטיקאית אמריקאית ורפובליקנית אשר שימשה גם כמזכירת מדינת פלורידה.

בטקס שנערך בינואר 2012 זכתה בפרס גלובוס הזהב בקטגוריית השחקנית הטובה ביותר בסדרה קומית, על תפקידה בסדרת הטלוויזיה "מוארת" ברשת HBO.
בשנת 2014 גילמה דרן, את אמה של הייזל בסרט "אשמת הכוכבים" המבוסס על ספרו של ג'ון גרין.

בינואר 2015 הועמדה דרן על ידי חברי האקדמיה לפרס האוסקר לשחקנית המשנה הטובה ביותר על משחקה בדרמה "הולכת רחוק" בתפקיד ברברה גריי, אמה של שריל סטרייד (ריס וית'רספון).

בשנת 2017 החלה לשחק לצד ניקול קידמן וריס וית'רספון בסדרת הדרמה-קומית "שקרים קטנים גדולים" שיצר וכתב דייוויד אי קלי, אשר מבוססת על הרומן באותו שם ומשודרת ברשת HBO. על תפקידה בסדרה זכתה בפרס אמי ובפרס גלובוס הזהב לשחקנית המשנה הטובה ביותר במיני-סדרה. באותה שנה השתתפה בדרמה הביוגרפית "המייסד", לצד מייקל קיטון.

בשנת 2019 דרן שיחקה בשלושה סרטים: ב"מרדף קר", סרטו של האנס פיטר מולנד, היא גילמה את אשתו של נהג מפלסת שלג (ליאם ניסן) שיוצא למסע נקמה בעקבות מותו המסתורי של בנם. כמו כן, היא שיחקה בתפקיד מארמי מארץ' בעיבוד של גרטה גרוויג לרומן "נשים קטנות", וגילמה עורכת דין המתמחה בגירושין בסרט "סיפור נישואים" של נואה באומבך, תפקיד עליו זכתה במגוון פרסים, ביניהם זכייה בפרס האוסקר לשחקנית המשנה הטובה ביותר, זכייה ראשונה של דרן אי פעם באוסקר, בפרס גלובוס הזהב לשחקנית המשנה הטובה ביותר - סרט קולנוע וכן בפרס גילדת שחקני המסך לשחקנית המשנה הטובה ביותר בסרט קולנוע.

בשנת 2022, שבה להופיע בדמותה כד"ר אלי סאטלר בסרט "עולם היורה: עולם חדש".

 חיים אישיים 
בשנת 2005 נישאה דרן למוזיקאי בן הרפר. לזוג נולדו בן ובת, בנוסף לבן ובת מנישואיו הקודמים של הרפר. בני הזוג התגרשו בשנת 2013.

 אקטביזם 
באוקטובר 2023, דרן, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

 פילמוגרפיה 
 קולנוע 
שנהסרטתפקידהערות1973White Lightningשרון-אן1974אליס לא גרה כאן יותרילדה אוכלת גלידהללא קרדיט1980נערות מתבגרות (אנ')דבי1982Ladies and Gentlemen, The Fabulous Stainsג'סיקה מקניל1983Grizzly II: Revengeטינה1984מטורפים, מטורפים המורים (אנ')דיאן וורן1985מסכהדיאנה אדמסשכנוע עדין (אנ')קוני וייטמועמדת פרס אינדפנדנט ספיריט לשחקנית הטובה ביותר (אנ') (1986)1986קטיפה כחולהסנדי ויליאמסמועמדת פרס אינדפנדנט ספיריט לשחקנית הטובה ביותר (אנ') (1987)1988Haunted Summerקלייר קלרמונט (אנ')1989יוצרי הצללים (אנ')קת'לין רובינסון1990לב פראילולה פורטון1991שושנת פרארוזמועמדת פרס אוסקר לשחקנית הטובה ביותר
מועמדת פרס גלובוס הזהב לשחקנית הטובה ביותר - סרט דרמה1993עולם מושלםסאלי גרברפארק היורהאלי סאטלר1994The Giftסרט קצר
במאית1996החברות של רות (אנ')רות סטופס1999שמי אוקטוברגברת ריילי2000הנשים של דוקטור טיפגי2001מפגש סוער (אנ')רובי מונטגומריפארק היורה 3אלי סאטלרפוקוס (אנ')גרטרוד "גרט" הארטקוראים לי סםמירנדה "רנדי" קרפנטררופא על הכוונת (אנ')ג'ין נובל2004אהבה במקום אחר (אנ')טרי לינדן2005סיפורים קצרים על אהבה (אנ')פּאם פריסזוכת הפרסים מדיפיאנס, אוהיו (אנ')דורת'ה שפר2006לבבות בודדים (אנ')רנה פודיאינלנד אמפיירניקי גרייס/סוסן בלוגם מפיקה-שותפה2007שנת הכלב (אנ')ברט ספייד2009הרכות שלפני החשיכה (אנ')הדודה תרזה2010מכירת חיסול (אנ')דלילהפגוש את הפוקרס הקטניםפרודנס סימונס2012המאסטרהלן סאליבן201499 בתים (אנ')לין נאשאשמת הכוכביםפרנקי לנקסטרהולכת רחוקבובי למברכטמועמדת פרס אוסקר לשחקנית המשנה הטובה ביותרכשהמשחק עומד מלכת (אנ')בוורלי לאדוסר2015עיירה נועזת (אנ')אנני2016נשים מסוימות (אנ')לורה וולסהמייסדאת'ל קרוק2017וילסון (אנ')ליןלחיות בקטןלורה לונובסקימלחמת הכוכבים - פרק 8: אחרוני הג'דייאמילין הולדו (אנ')2018הסיפור (אנ')ג'ניפר פוקס (אנ')מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה (2019)
מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2019)משפט האשאליזבת גילברטג'יי. טי. לירוי (אנ')לורה אלברט (אנ')2019מרדף קר (אנ')גרייס קוקסמןנשים קטנותמרגרט "מרמי" מארץ'סיפור נישואיםנורה פנשהפרס אוסקר לשחקנית המשנה הטובה ביותר
פרס באפט"א לשחקנית הטובה ביותר בתפקיד משנה
פרס גלובוס הזהב לשחקנית המשנה הטובה ביותר - סרט קולנוע2022עולם היורה: עולם חדשאלי סאטלרהבןקייט מילר2023להציל את היער (אנ')אמא של אוזידיבוב2024אהבה במרוקוקתרין לואוBehind the Linesדיון מילר / ליסה בלקמן2025ג'יי קלינתפסו על חםאמא של האנקללא קרדיטTBAIs This Thing On?טסMonsantoד"ר מלינדה רוג'רסMorningקאת'יגם מפיקה בפועל

 טלוויזיה 
שניםסדרהתפקידהערות1980Insightאיימיפרק: "Who Loves Amy Tonight?"1983Happy Endingsאודרי קונסטנטיןסרט טלוויזיה של NBC1984The Three Wishes of Billy Grierכריסיסרט טלוויזיה של ABC1989Nightmare Classicsרבקהפרק: The Strange Case of Dr. Jekyll and Mr. Hyde"1992Afterburnג'נט הארדוולסרט טלוויזיה של HBO
פרס גלובוס הזהב לשחקנית הטובה ביותר במיני-סדרה או בסרט טלוויזיה (1993)
מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (1993)1993Fallen Angelsאנני איינסליפרק: "Murder, Obliquely"
מועמדת פרס אמי לבידור בפריים טיים לשחקנית אורחת בסדרת דרמה (אנ') (1994)1995פרייז'רג'וןפרק: "Sleeping with the Enemy"Down Came a Blackbirdהלן מקנולטיסרט טלוויזיה של שואוטיים
גם מפיקה בפועל1996המצור ברכס רובי (אנ')ויקי ויברסרט טלוויזיה של CBSהממזרה מקרולינה (אנ')קרייניתסרט טלוויזיה של שואוטיים1997אלןסוזןפרק: "The Puppy Episode"
מועמדת פרס אמי לבידור בפריים טיים לשחקנית אורחת בסדרת קומדיה (אנ') (1997)1998The Baby Danceוונדה לאפובסרט טלוויזיה של שואוטיים
מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה (1993)1999A Season for Miraclesברי תומפסוןסרט טלוויזיה של CBS2001Within These Wallsפאולין קוויןסרט טלוויזיה של Lifetime2002הבית הלבןטבת'ה פורטיספרק: "The U.S. Poet Laureate"Damaged Careלינדה פינו (אנ')סרט טלוויזיה של שואוטיים
גם מפיקה בפועל2002–2003המלך הילוואנץ' / קתריןדיבוב; 2 פרקים2008ספירה חוזרת (אנ')קת'רין האריססרט טלוויזיה של HBO
פרס גלובוס הזהב לשחקנית המשנה הטובה ביותר (2009)
מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2008)2011–2013מוארת (אנ')איימי ג'ליקותפקיד ראשי (2 עונות); 18 פרקים
גם יוצרת ומפיקה בפועל
פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2012)

מועמדת פרס אמי לבידור בפריים טיים לשחקנית ראשית בסדרת קומדיה (2013)2013Call Me Crazy: A Five Filmבמאית החלק "Grace"
סרט טלוויזיה של Lifetime2014Kroll Showקליאו2 פרקיםהיסטוריה שתויה (אנ')נלי בלייפרק: "New York City"2015מינדיד"ר לודמילהפרק: "Best Man"2015–2021משפחת מרפיסו מרפידיבוב; 44 פרקים2017האיש האחרון בעולםקת'ריןפרק: "Got Milk?"טווין פיקסדיאן אוונס9 פרקיםקימי שמידטוונדי הברטפרק: "Kimmy Can't Help You!"2017–2019שקרים קטנים גדוליםרנטה קלייןתפקיד ראשי (2 עונות); 14 פרקים
פרס גלובוס הזהב לשחקנית המשנה הטובה ביותר (2018)
פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2017)

מועמדת פרס אמי לבידור בפריים טיים לשחקנית משנה בסדרת דרמה (אנ') (2020)2022הלוטוס הלבןקולה של אבי2 פרקים2024פאלם רויאללינדה שואותפקיד ראשי; 10 פרקים
גם מפיקה בפועל

קישורים חיצוניים




 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי אוסקר: שחקנית המשנה הטובה
קטגוריה:זוכי אוסקר: שחקן המשנה הטוב
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי פרס גלובוס הזהב: טלוויזיה: שחקנית בתוכנית מוזיקלית או קומית
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי אמי בפריים טיים: שחקנית משנה במיני-סדרה או בסרט
קטגוריה:זוכי אמי בפריים טיים: שחקן משנה במיני-סדרה או בסרט
קטגוריה:זוכי פרס גילדת שחקני המסך - שחקנים
קטגוריה:אמריקאיות שנולדו ב-1967
קטגוריה:אמריקאים שנולדו ב-1967